Med en 28-27-sejr over Aalborg Håndbold vandt de aarhusianske håndboldherrer sæsonens første titel

Håndboldherrerne fra Århus Håndbold vandt fredag aften den danske Super Cup med en 28-27-sejr over de danske mestre fra Aalborg Håndbold. I Gigantium i Aalborg var sidste sæsons pokalvindere fra Aarhus på et tidspunkt foran 13-7, inden det alligevel blev spændende i slutfasen. Faktisk var Aalborg Håndbold foran 20-18 i anden halvleg, men gæsterne svarede flot igen og vandt. Med sejren sikrede Århus Håndbold sig 75.000 kroner, mens Aalborg-mandskabet måtte nøjes med 25.000 kroner.